Antonio o be a le kotsing e kgolo ya go wela boitshwarong bjo bobe: O be a lemaletše go bogela diswantšho tša batho bao ba sa aparago. Le ge a be a nyetše mosadi yo a bego a mo rata kudu, o be a sa kgone go kgaotša mokgwa woo. O re go nagana ka lengwalo la 1 Petro 5:8 go tloga go mo thušitše kudu. Lengwalo leo le re: “Dulang le hlaphogetšwe, le phakgame. Lenaba la lena Diabolo o sepelasepela go swana le tau e rorago, a nyaka yo a kago go mo metša.” Antonio o hlalosa ka gore: “Diswantšho tša batho ba sa aparago di gohle, gomme diswantšho tšeo di ka dula monaganong. Ruri temana yeo e nthušitše go nagana ka yoo a tlogago a bakile diteko tše. Ke ile ka swanelwa ke go ithuta go gopola ka pela gore diswantšho tšeo tša batho ba sa aparago di tšwa go Diabolo. Ga bjale ke a tseba gore ke Jehofa feela yo a ka nthušago gore ke ‘dule ke hlaphogetšwe le go phakgama,’ e le gore ke kgone go lwantšha mekgwa yeo monaganong wa ka, pelong ya ka le lenyalong la ka.” Antonio o ile a hwetša thušo yeo a bego a tloga a e nyaka gomme mafelelong a kgona go tlogela mokgwa wa gagwe o mobe. Sona seo se mo thušitše go phema le mathata a magolo.